Krušonas
Krušonas (pranc. cruchon) – alkoholinis kokteilis su vaisiais ir uogomis. Gaminamas maišant brendį, vyną, likerį, vaisių sirupą, šviežius vaisius ir uogas su putojančiu vynu, sidru ar kitu gazuotu gėrimu. Gėrimas panašus į punšą. Krušonas geriamas labai šaltas – atšaldytas iki 8-10 °C. Tradiciškai serviruojamas specialių servizų vazose, į krištolinius bokalėlius išpilstomas samteliais. Gaminamas ne anksčiau kaip 5 valandos prieš vartojimą.